CELEX: 32018D0760
Language: da
Date: 2018-05-14 00:00:00
Title: Rådets afgørelse (EU) 2018/760 af 14. maj 2018 om indgåelse af en aftale i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter

25.5.2018   
            
            
               DA
            
            
               Den Europæiske Unions Tidende
            
            
               L 129/1
            
         RÅDETS AFGØRELSE (EU) 2018/760
   af 14. maj 2018
   om indgåelse af en aftale i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet (1), og
   ud fra følgende betragtninger:
   
               (1)
            
            
               Ifølge artikel 19 i aftalen om Det Europæiske Økonomiske Samarbejdsområde skal de kontraherende parter give tilsagn om at fortsætte deres bestræbelser på at opnå en gradvis liberalisering af handelen med landbrugsprodukter.
            
         
               (2)
            
            
               I overensstemmelse med Rådets afgørelse (EU) 2017/2182 (2) blev aftalen i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter (»aftalen«) undertegnet den 4. december 2017 med forbehold af dens indgåelse.
            
         
               (3)
            
            
               Aftalen bør godkendes —
            
         VEDTAGET DENNE AFGØRELSE:
   Artikel 1
   Aftalen i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter godkendes herved på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet udpeger den eller de personer, som er beføjet til på Unionens vegne at deponere det godkendelsesinstrument, der er omhandlet i aftalen (3).
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 14. maj 2018.
      
         
            På Rådets vegne
         
         E. ZAHARIEVA
         
            Formand
         
      
   
   
      (1)  Godkendelse af 17.4.2018 (endnu ikke offentliggjort i EUT).
   
      (2)  Rådets afgørelse (EU) 2017/2182 af 20. november 2017 om undertegnelse på Den Europæiske Unions vegne af aftalen i form af brevveksling mellem Den Europæiske Union og Kongeriget Norge om yderligere handelspræferencer for landbrugsprodukter (EUT L 309 af 24.11.2017, s. 1).
   
      (3)  Datoen for ikrafttrædelse af aftalen offentliggøres i Den Europæiske Unions Tidende på foranledning af Generalsekretariatet for Rådet.